open-index/open-wikipedia-markdown huggingface dataset:
அலி அக்பர் கான்

**அலி அக்பர் கான்** (*Ali Akbar Khan*, வங்காளம்: আলী আকবর খাঁ, ஏப்ரல் 14, 1922 – ஜூன் 18, 2009), இந்துஸ்தானி இசைக் கலைஞரும் சரோத் வாத்தியக் கலைஞரும் ஆவார். இவர் *கான்சாகிப்* அல்லது *உஸ்தாத்* (மாஸ்டர்) என்றழக்கப்படுகிறார். மேற்குலகில் சித்தார் மேதை ரவி சங்கருடன் இணைந்து இந்திய இசையை பன்முகப்படுத்திய பெருமை இவருக்கு உண்டு. 1956 ஆம் ஆண்டில் இவர் கல்கத்தாவில் ஒரு இசைக் கல்லூரியையும், 1967 இல் அலி அக்பர் இசைக்கல்லூரி என்ற பெயரில் ஒரு இசைக்கல்லூரியையும் ஆரம்பித்தார். இக்கல்லூரி தற்போது கலிபோர்னியாவில் *சான் ரபாயெல்* என்ற இடத்தில் இயங்குகிறது. இதன் கிளை நிறுவனம் சுவிடசர்லாந்தில் இயங்குகிறது. கான் பல இந்துஸ்தானி இராகங்களையும் அமைத்துள்ளார்.

இவரின் தந்தை அலாவுதீன் கான் இடம் முறையாக இசைப்பயிற்சி பெற்ற அலி அக்பர் கான், 1955 ஆம் ஆண்டில் வயலின் இசைக்கலைஞர் யெகுடி மெகினின் அழைப்பின் பேரில் முதல் தடவையாக அமெரிக்கா வந்தார். பின்னர் அங்கேயே (கலிபோர்னியாவில்) குடியேறினார். கான் இந்தியாவின் பத்ம விபூசன் விருதை 1989 ஆம் ஆண்டில் பெற்றார். அத்துடன் ஐந்து முறை கிராமி விருதுகளுக்காகப் பரிந்துரைக்கப்பட்டவர்.

## குறிப்புகள்

## வெளி இணைப்புகள்
* Ali Akbar College of Music
* Ali Akbar Khan Discography
* சரோட் இசைக்கலைஞர் அலி அக்பர் கான் மரணம்

பகுப்பு:1922 பிறப்புகள்
பகுப்பு:இந்துஸ்தானி இசைக் கலைஞர்கள்
பகுப்பு:இந்திய அமெரிக்கர்கள்
பகுப்பு:2009 இறப்புகள்
பகுப்பு:இந்திய முஸ்லிம்கள்
அமராவதி மண்டலம்

**அமராவதி மண்டலம்**, மகாராட்டிரா மாநிலத்தில் உள்ள ஏழு மண்டலங்களில் ஒன்று அமராவதி மண்டலம்.முந்தைய விதர்பா வலயம் அமராவதி மற்றும் நாக்பூர் மண்டலங்களை உள்ளடக்கி இருந்தது. இம்மண்டலத்தின் வடக்கே மத்தியப்பிரதேச மாநிலம்,கிழக்கே நாக்பூர் மண்டலம், தென்கிழக்கே ஆந்திரப்பிரதேசமாநிலம்,தெற்கிலும் தென்மேற்கிலும் ஔரங்காபாத் மண்டலம்(மராத்வாடா) மற்றும் மேற்கில் நாசிக் மண்டலம் அமைந்துள்ளன.

## அமாராவதி மண்டலத்தில் உள்ள மாவட்டங்கள்
# அமராவதி மாவட்டம்
# அகோலா மாவட்டம்
# புல்டாணா மாவட்டம்
# வாசிம் மாவட்டம்
# யவத்மாள் மாவட்டம்

### சில புள்ளிவிவரங்கள்
* பரப்பளவு: 46,090&nbsp;km²
* மக்கள்தொகை: 9,941,903 
* மாவட்டங்கள்: அகோலா, அமராவதி, புல்தானா,வாசிம்,யவத்மால்
* படிப்பறிவு: 77.79%
* பாசன பரப்பு: 2,582.02 ச.கி.மீ
* தொடர்வண்டி பாதை: அகலப் பாட்டை 249 கி.மீ, மீட்டர் பாட்டை 227 கி.மீ, குறுகிய பாட்டை 188 கி.மீ.

### வரலாறு
அமராவதி மண்டல நிலப்பரப்பு முற்கால பேரார் குறுநாட்டை பெரும்பாலும் ஒத்துள்ளது. இக்குறுநாடு நாக்பூர் மராத்தா மகாராசாக்களால் ஹைதராபாத் நிசாமிற்கு 1803இல் இழக்கப்பட்டது. 1853இல் பிரித்தானியர் நிசாம் மக்களை கொடுமைப்படுத்துவதாகக் கூறி ஆட்சியை கைப்பற்றினர். 1903இல் பிரித்தானிய நடுவண் மாநிலங்களுடன் இணைக்கப்பட்டு நடுவண் மற்றும் பேரார் மாநிலம் என அழைக்கப்பட்டது. இதுவே விடுதலைக்குப் பிறகு மத்தியப் பிரதேசமாக உருவானது. 1956இல் மொழிவாரி மாநில சீரமைப்பின்போது பம்பாய் 
மாநிலத்திற்கு மாற்றப்பட்டது. 1960இல் உருவான மகாராட்டிர மாநிலத்தில் பின்னர் இணைந்தது.

விதர்பா மகாராட்டிர மாநிலத்தின் மிக ஏழ்மையான பகுதிகளில் ஒன்று.விவசாயிகள் தற்கொலைகள் மிகுந்த இப்பகுதியில் தனி மாநில கோரிக்கை வலுத்து வருகிறது.

## மேற்கோள்கள்


பகுப்பு:மகாராட்டிர மண்டலங்கள்
வரிசைப்படுத்தல் (கணினியியல்)

**வரிசைப்படுத்தல்** ஒரு அடிப்படைக் கணிமைச் செயற்பாடு. ஒரு பட்டியலில் உள்ள உறுப்புகளை ஒரு குறிப்பிட்ட ஒழுங்கில் வரிசைப்படுத்தப்படும். எ.கா சொற்களை அகரவரிசைப்படுத்தல், எண்களை ஏறுமுகமாக வரிசைப்படுத்தல் போன்றவை.  

## தமிழ் சொற்களை வரிசைப்படுத்தல் (பி.எச்.பி) எடுத்துக்காட்டு
பி.எச்.பி இல் உள்ள ஒரு செயற்கூற்றைக் (sort) கொண்டு தமிழ் சொற்களைக் கொண்ட ஒர் அணியை பின்வருமாறு அகரவரிசைப்படுத்தலாம்.  



```php
<?php
// செயற்பாடு: தமிழ் சொற்களை வரிசைப்படுத்தல்

$எடுத்துக்காட்டு = "ஈழம் அம்மா இசை கல்வி ஆடு பொருளாதாரம் ஏர்";
$அணி_எகா = explode(" ", $எடுத்துக்காட்டு);  

echo "<pre>";
print_r ($அணி_எகா);
echo "</pre>";

echo "<br />";

sort($அணி_எகா);

echo "<pre>";
print_r ($அணி_எகா);
echo "</pre>";

?>
```




```
Array
(
    [0] => ஈழம்
    [1] => அம்மா
    [2] => இசை
    [3] => கல்வி
    [4] => ஆடு
    [5] => பொருளாதாரம்
    [6] => ஏர்
)

Array
(
    [0] => அம்மா
    [1] => ஆடு
    [2] => இசை
    [3] => ஈழம்
    [4] => ஏர்
    [5] => கல்வி
    [6] => பொருளாதாரம்
)
```




பகுப்பு:படிமுறைத் தீர்வுகள்
பகுப்பு:தமிழ்க் கணிமை நிரல் எடுத்துக்காட்டுக்கள் உள்ள கட்டுரைகள்
பாக்கோ பேன்யா

**பாக்கோ பேன்யா** சூன் திங்கள் 1ஆம் தேதி 1942 ஆம் ஆண்டில் எசுப்பானியாவிலுள்ள கோர்தோபா என்னும் இடத்தில் பிறந்தார். இவரது இயற்பெயர் **பிரான்ஸிஸ்க்கோ பேன்யா பெரேஸ்**. இவர், அவரது ஆறாம் வயதிலேயே கிதார் கற்க ஆரம்பித்து, பன்னிரெண்டாம் வயதிலேயே மேடையில் வாசிக்க ஆரம்பித்து விட்டார். இவர், செம்மிசை கிதார் கலைஞர் சான் வில்லியம்ஸின் நல்ல நண்பர் ஆவார்.

## மேலும் காண்க
* பாக்கோ செபேரோ

## வெளி இணைப்புகள்
http://www.youtube.com/watch?v=63a4R8m0_Dg (*பாக்கோ பேன்யாவின் கிரனயீனாஸ்*)

பகுப்பு:1942 பிறப்புகள்
பகுப்பு:வாழும் மக்கள்
பகுப்பு:பிளமேன்கோ கிதார் கலைஞர்கள்
பகுப்பு:கிதார் கலைஞர்கள்
பகுப்பு:எசுப்பானிய கிதார் கலைஞர்கள்
சான் வில்லியம்ஸ் (கிதார் கலைஞர்)

**சான் வில்லியம்ஸ்** அல்லது **ஜோன் வில்லியம்ஸ்** (*John Williams*, பிறப்பு: ஏப்ரல் 24, 1941) ஆஸ்திரேலியாவில் பிறந்த ஒரு பிருத்தானிய செம்மிசை கிதார் கலைஞர். இவர், இவரது தலைமுறையிலேயே ஒரு மிகச்சிறந்த கிதார் கலைஞராக கருதப்படுகிறார்.

பகுப்பு:கிதார் கலைஞர்கள்
பகுப்பு:செம்மிசை கிதார் கலைஞர்கள்
பகுப்பு:ஆசுத்திரேலிய செம்மிசை கிதார் கலைஞர்கள்
பகுப்பு:1941 பிறப்புகள்
பகுப்பு:வாழும் மக்கள்
பகுப்பு:கிராமி விருது வென்றவர்கள்
குர்துபா

**குர்துபா** என்பது தென் எசுப்பானியாவிலுள்ள அந்தலூசியாவிலுள்ள ஒரு நகரமும், குர்துபா மாகணத்தின் தலைநகரமும் ஆகும். இந்நகரம், கிலௌடியஸ் மார்செல்லஸால் தோற்றுவிக்கப்பட்டது. 2011 இல் இதன் சனத்தொகை 330,000 ஆகக் காணப்பட்டது. 10 ஆம் நூற்றாண்டில் குர்துபா நகரமானது உலகிலேயே மிகவும் பிரசித்தி பெற்ற நகரங்களில் ஒன்றாக விளங்கியது. இதன் பழைய நகரமானது யுனெஸ்கோவினால் உலகப் பாரம்பரியக் களமாக பிரகடனம் செய்துவைக்கப்பட்டது.

## காலநிலை
இந்நகரத்தின் காலநிலையானது, கோடை காலங்களில் மிகவும் வெப்பமாகக் காணப்படுகிறது (சராசரியாக சூலையில் ).

### தட்ப வெப்ப நிலை

## References

## மேலும் வாசிக்க
;19 ஆம் நூற்றாண்டில் வெளியிடப்பட்டது
*
*
*

;20 ஆம் நூற்றாண்டில் வெளியிடப்பட்டது
*
* 

;21 ஆம் நூற்றாண்டில் வெளியிடப்பட்டது
*

## வெளி இணைப்புகள்

*நகராட்சியில் உத்தியோகப்பூர்வ இணையத்தளம் 
*கோர்தோபாவில் சுற்றுலாத்துறை 
*கோர்தோபாவின் சுற்றுலாத்துறையும் அமைந்துள்ள நினைவுச்சின்னங்களும் 
*கோர்தோபாவின் போக்குவரத்துத் தகவல் 
*Natural Monument Sotos de la Albolafia  
*Córdoba: The City that Changed the World by *[[தி கார்டியன்]]*
*Córdoba Mosque and Roman Bridge – The second largest mosque and a Roman Bridge with 17 arches Córdoba, Roman City (Spain)
*Spanish Tourism Board official website in English for United States 
*

## இவற்றையும் பார்க்க
* கோர்தோபா பள்ளிவாசல் - தேவாலயம்

பகுப்பு:எசுப்பானிய நகரங்கள்
பகுப்பு:எசுப்பானிய உலக பாரம்பரியக் களங்கள்
பகுப்பு:கலீபகங்களின் தலை நகரங்கள்
சாம்ப்ரா

**சாம்ப்ரா**/**சாம்ப்ரா மோரா** என்பது, கிரனாதாவிலுள்ள உரோமா மக்களால் ஆடப்படும் ஒரு நடனம். இது, மூரிய நடனங்களிலிருந்து பிறந்தது என நம்பப்படுகிறது. இது கித்தானோ திருமணங்களிலும் சுற்றுலாப் பயணிகளுக்காக சாக்ரோமோன்தே குகைகளிலும் குன்றுகளிலும் முக்கியமாக ஆடப்படுகிறது.

பகுப்பு:நடனம்
பகுப்பு:நடன வகைகள்
பகுப்பு:பிளமேன்கோ நடனம்
பகுப்பு:எசுப்பானியா
பகுப்பு:பிளமேன்கோ வகைகள்
கிரனாதா

*இதே பெயரில் உள்ள நாடு பற்றி அறிய [[கிரெனடா]] கட்டுரையைப் பார்க்க.*

**கிரனாதா** (*Granada*) என்பது, எசுப்பானியா நாட்டின் அந்தாலூசியா பிரதேசத்தில் உள்ள கிரானதா மாகாணதின் தலைநகரம்  ஆகும். 2005 இல் இதன் மக்கள்தொகை 236,982 ஆக இருந்தது. இங்கு விளையும் மாதுளை (எசுப்பானீயம்: கிரனாதா/*Granada*) இதற்கு சிறப்பூட்டும் வகையில் உள்ளன.

## இதனையும் காண்க
*கிரனடா பெருங்கோவில்

## மேற்கோள்கள்

பகுப்பு:எசுப்பானிய நகரங்கள்
ராமராஜன்

{{infobox person
| name = இராமராஜன்
| image =
| birth_date = 

**இராமராஜன்** ஒரு தமிழ்த் திரைப்பட நடிகர் மற்றும் அரசியல்வாதி ஆவார். இவர், அதிமுக-வின் தலைமை கழக பேச்சாளராக பொறுப்பு வகித்தார். இவர் 1998ல் திருச்செந்தூர் மக்களவைத் தொகுதியிலிருந்து தேர்ந்தெடுக்கப்பட்டு நாடாளுமன்ற உறுப்பினராக பணியாற்றினார்.

## திரைப்படத் துறை பங்களிப்புகள்
எண்பதுகளின் இறுதியில் உச்சத்தில் இருந்தவர். முதலில் உதவி இயக்குனராகவும் மற்றும் இயக்குனராகவும் இருந்து பிறகு முழுநேர நடிகரானார். இவர் நடித்த கரகாட்டக்காரன் திரைப்படம் மதுரையில் ஒரு திரையரங்கில் ஓராண்டு ஓடி சாதனைப் படைத்தது.

கங்கை அமரன், இரங்கராஜன் ஆகியோர் இவரது இயக்குனர்களாக இருந்தனர்.

இவர் நடித்த புகழ்பெற்ற ஏனைய திரைப்படங்கள் - எங்க ஊரு பாட்டுக்காரன், தங்கமான ராசா, ஊருவிட்டு ஊருவந்து,  வில்லுபாட்டுக்காரன், நம்ம ஊரு நல்ல ஊரு, ரயிலுக்கு நேரமாச்சு போன்ற பல திரைப்படங்கள் ஆகும்.

## தொழில்
இராமராஜன் 1977 ஆம் ஆண்டு தொடங்கி சிறிய வேடங்களில் நடித்து தனது வாழ்க்கையைத் தொடங்கினார். அவர் மண்ணுக்கேத்த பொண்ணு (1985) உடன் இயக்குநராக மாறினார். இத்திரைப்படத்திற்கு இராமராஜன் கங்கை அமரனை அணுகி இசையமைக்க செய்கிறார். 1986 ஆம் ஆண்டில் வெளியான *நம்ம ஊரு நல்ல ஊரு* திரைப்படத்தில் ஒரு முன்னணி கதாபாத்திரத்தை அவர் பெற்றார். கிராமத்தை அடிப்படையாகக் கொண்ட படங்களில் திரைப்படங்களைச் செய்வதில் அவர் பிரபலமானவர்; இந்த படங்கள் இராமராஜனின் குறிப்பிடத்தக்க அடையாளமாக மாறியது. அவர் இருண்ட சட்டை மற்றும் வண்ணமயமான ஆடைகளுக்கு பெயர் பெற்றவர். இவரது கரகாட்டக்காரன் (1989) திரைப்படம் மகா பெரும் வெற்றி பெற்றது. இது 25 மையங்களில் 100 நாட்களுக்கு மேல், ஏழு முதல் எட்டு மையங்களில் ஓராண்டு மற்றும் நான்கு திரையரங்குகளில் 400 நாட்கள் ஓடியது.  இது இராமராஜன் கதாநாயகனாக நடித்த 18 வது படம், மற்றும் கங்கை அமரனுடன் மூன்றாவது ஒத்துழைப்பு. இரண்டு வெற்றிப் பிறகு எங்க ஊரு பாட்டுக்காரன் (1987) மற்றும் செண்பகமே செண்பகமே (1988).  எங்க ஊரு காவல்காரன் (1988) மற்றும் பாட்டுக்கு நான் அடிமை (1990) ஆகியவற்றில் நடித்ததற்காகவும் அவர் அறியப்படுகிறார் .  அப்போதைய நட்சத்திரங்களான ரசினிகாந்த் மற்றும் கமல்ஹாசனுடன் ஒப்பிடும்போது அவரது படங்கள் பிரபலமாக இருந்தன. 2000 க்குப் பிறகு, அவரது வாழ்க்கை கீழ் பக்கத்தை எதிர்கொள்ளத் தொடங்கியது. இவரது குறைந்த பட்ஜெட் படம் மேதை 2012 இல் வெளியிடப்பட்டது மற்றும் பாக்ஸ் ஆபிஸில் தோல்வியடைந்தது.

## தனிப்பட்ட வாழ்க்கை
இவர் திரைப்பட நடிகை நளினியை 1987ஆம் ஆண்டு திருமணம் செய்து கொண்டார். இவர்களுக்கு அருண், அருணா என இரண்டு பிள்ளைகள் உள்ளன. பின்பு 2000 ஆம் ஆண்டு இருவரும் விவாகரத்துப் பெற்றுக்கொண்டனர்.உடன்பிறந்தோர்

5 பேர் 2 அண்னண் 2 அக்கா

வைரந்தாள் என்ற சகோதரரி உண்டு

## அரசியல் வாழ்க்கை
திசம்பர் 12, 2010 அன்று அதிமுக பரப்புரைக்காகத் திருநெல்வேலி செல்லும் போது மதுரை அருகே நல்லம்ம நாயக்கன் பட்டியில் சாலை ஓரப் பேருந்து நிறுத்தத்தில் மோதி இவர் சென்ற மகிழுந்து விபத்துக்குள்ளானதில் இவருக்குத் தலையிலும் காலிலும் கடுமையான காயம் ஏற்பட்டது. மகிழுந்து ஓட்டுநர் விபத்து நடந்த இடத்திலேயே இறந்தார்.

## மேற்கோள்கள்


பகுப்பு:தமிழ்த் திரைப்பட நடிகர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:13வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:வாழும் மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:1960 பிறப்புகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
நாக்பூர் மண்டலம்

## '''நாக்பூர் மண்டலம்'''

இந்தியாவின் மகாராட்டிர மாநிலத்தின் ஏழு மண்டலங்களில் ஒன்று நாக்பூர் மண்டலம் ஆகும். இது நாக்பூர் நகரை தலைநகராகக் கொண்ட மாநிலத்தின் கிழக்கு கோடியில் அமைந்துள்ள மண்டலம்.அமராவதி மற்றும் நாக்பூர் மண்டலங்கள் முந்தைய விதர்பா வலயமாக இருந்தன.  

### வரலாறு
நாக்பூர் மண்டலம் 1861இல் பிரித்தானியர்களால் உருவாக்கப்பட்டது. நாக்பூர் நாட்டையும்   சௌகார் மற்றும் நெர்புத்தா பகுதிகளையும் சேர்த்து நடுவண் மாநிலங்கள் உருவாக்கினர்.விடுதலையான பிறகு மொழி வாரி சீரமைப்பின்போது 1956இல் பம்பாய் மாநிலத்தில் இணைக்கப்பட்டது.1960இல் பம்பாயின் மராத்தி பேசும் பகுதிகள் பிரிக்கப்பட்டு தற்போதைய மகாராட்டிரம் உருவானது. 

### சில புள்ளிவிவரங்கள்
* பரப்பு: 51,336 ச.கி.மீ (19,821 ச.மை)
* மக்கள்தொகை(2001 கணக்கெடுப்பு): 10,665,939
* மாவட்டங்கள்: பந்தாரா, சந்திராபூர், கட்சிரோலி,கோண்டியா,நாக்பூர்,வார்தா
* படிப்பறிவு: 75.90%
* பாசன பரப்பு: 4,820 ச.கி.மீ
## மேற்சான்றுகள்

பகுப்பு:மகாராட்டிர மண்டலங்கள்
நாசிக் மண்டலம்

## '''நாசிக் மண்டலம்'''
இது இந்தியாவின் மகாராட்டிர மாநிலத்தின் ஏழு மண்டலங்களில் ஒன்றாகும். வரலாறு சிறப்புமிக்க காந்தேஷ் பிரதேசம் இம்மண்டலத்தின் வடக்குப் பகுதியில் தபதி நதி பள்ளத்தாக்கில் அமைந்துள்ளது.இந்த மண்டலத்தின் எல்லைகளாக மேற்கில் கொங்கண் மண்டலமும் குசராத்மாநிலமும், வடக்கே மத்தியப் பிரதேசமாநிலமும், கிழக்கே அமராவதி மண்டலம் மற்றும் ஔரங்காபாத் மண்டலம் (மராத்வாடா)வும், தெற்கே புணே மண்டலமும் அமைந்துள்ளன.
### சில புள்ளிவிவரங்கள்
* பரப்பு: 57,268 கி.மீ.²
* மக்கட்தொகை (2001 கணக்கெடுப்பு):15,774,064
* மாவட்டங்கள்(மக்கட்தொகை): அகமதுநகர்(4,088,077), துலே(1,708,993), ஜல்காவ்ன்(3,679,936) நன்தர்பார்(1,309,135), நாசிக்(4,987,923)
* படிப்பறிவு: 71.02%
* அதிக மக்கள் வசிக்கும் நகர்: நாசிக்
* மிக வளர்ச்சியடைந்த நகர்: நாசிக்
* படிப்பறிவு மிக்க நகர்: நன்தர்பார்
* மிகப் பரந்த நகர்: நாசிக்
* பாசனபரப்பு: 8,060 கி.மீ.²
* முக்கியப் பயிர்கள்: திராட்சை, வெங்காயம், கரும்பு, சோளம்,  பருத்தி, வாழை, மிளாகாய், கோதுமை, அரிசி,மாதுளை

## வரலாறு
இந்திய விடுதலைக்குப் பின்னரும் மகாராட்டிரம் உருவானபின்னரும் மாவட்டங்களின் பெயர்களில் மாற்றமும் சில சேர்க்கைகளும் உண்டாயின. சில குறிப்பிடத்தக்க நிகழ்வுகள்:
* துளே மாவட்டத்தின் மேற்கு மற்றும் வடக்கு பகுதிகளிலிருந்து நன்தர்பார் மாவட்டம்(பழங்குடியினர்)உருவானது. 
* கிழக்கு காந்தேஷ் மாவட்டம் துலே மாவட்டமெனவும் மேற்கு காந்தேஷ் மாவட்டம் ஜல்காவ்ன் மாவட்டம் எனவும் மறுபெயரிடப்பட்டது.
* தற்போதைய நாசிக் மாவட்டத்திலிருந்து சில பகுதிகள் பிரிக்கப்பட்டு மாலேகாவ்ன் மாவட்டம் உருவாக்க திட்டமுள்ளது.
* தற்போதைய அகமதுநகர் மாவட்டத்திலிருந்து தென்பகுதிகள் பிரிக்கப்பட்டு ஸ்ரீராம்பூர் மாவட்டம் உருவாக்க திட்டமுள்ளது.

## வெளியிணைப்புகள்
*நாசிக்- நாசிக்
*நாசிக்டயரி.கொம் - நாசிக் மாவட்டம்

பகுப்பு:மகாராட்டிர மண்டலங்கள்
புனே மண்டலம்

**புணே மண்டலம்** , கோலாப்பூர் மாவட்டம், புணே மாவட்டம், சாதாரா மாவட்டம், சாங்குலி மாவட்டம் மற்றும் சோலாப்பூர் மாவட்டம் என 5 மாவட்டங்களைக் கொண்டுள்ளது.

## புணே மண்டலம்
இது இந்தியாவின் மகாராட்டிர மாநிலத்தின் ஏழு மண்டலங்களில் ஒன்றாகும். இந்த மண்டலத்தின் எல்லைகளாக மேற்கில் கொங்கண் மண்டலமும், வடக்கே நாசிக் மண்டலமும், கிழக்கே ஔரங்காபாத் மண்டலம் (மராத்வாடா)வும், தெற்கே கர்நாடகமாநிலமும் அமைந்துள்ளன.
### சில புள்ளிவிவரங்கள்
* பரப்பளவு: 58,268 கி.மீ.²
* மக்கட்தொகை (2001 கணக்கெடுப்பு): 19,973,761
* மாவட்டங்கள்: கோலாப்பூர், புணே, சாங்கிலி, சோலாப்பூர்
* படிப்பறிவு: 76.95%
* பாசன பரப்பு: 8,896 கி.மீ.²
* முக்கியப் பயிர்கள்: சோளம்,கம்பு,கரும்பு,கோதுமை,அரிசி,சோயா, வெங்காயம், நிலக்கடலை, காய்கறிகள், மஞ்சள், திராட்சை, மாதுளை

2013 ஆண்டில் மாநில சராசரியை விட கூடுதலாக பள்ளி இறுதித் தேர்வில் 81.91 விழுக்காடு மாணவர்கள் வெற்றி பெற்றுள்ளனர்.

## வரலாறு
இந்திய விடுதலைக்குப் பின்னரும் மகாராட்டிரம் உருவானபின்னரும் மாவட்டங்களின் பெயர்களில் மாற்றமும் சில சேர்க்கைகளும் உண்டாயின. சில குறிப்பிடத்தக்க நிகழ்வுகள்:
 
* முந்தைய சிற்றரசுகளான மீரஜ், ஔந்த், சாங்க்லி, டஸ்காவ்ன் மற்றும் குருந்த்வாட் இவற்றை இணைத்து புதிய சாங்கிலி மாவட்டம் உருவானது.
* பூனா என அழைக்கப்பட்ட மாவட்டப பெயரை புணே என மாற்றியது.
*தற்போதைய சோலாப்பூர் மாவட்டத்திலிருந்து சில பகுதிகள் பிரிக்கப்பட்டு பந்தர்பூர் மாவட்டம் உருவாக்கத் திட்டமுள்ளது.
* தற்போதைய புணே மாவட்டத்திலிருந்து கிழக்கு பகுதிகளான புரந்தர் தாலுகா, தௌந்து தாலுகா, பாராமதி தாலுகா மற்றும், இந்தாப்பூர் தாலுகாக்களைக் கொண்டு புதிய பாராமதி மாவட்டம்  உருவாக்க திட்டமிடப்பட்டுள்ளது.

## இதனையும் காண்க

* மகாராட்டிரம்
* மகாராஷ்டிர அரசு
* மகாராஷ்டிர மாவட்டப் பட்டியல்
* மாவட்டம் (இந்தியா)

## மேற்சான்றுகள்

பகுப்பு:மகாராட்டிர மண்டலங்கள்
பகுப்பு:புனே
கொங்கண் மண்டலம்

**கொங்கண்** (மராத்தி: कोकण), அல்லது **கொங்கண் கடற்கரை** அல்லது **கரவாலி**, மேற்கு தொடர்ச்சி மலைகளுக்கும், அரபுக் கடலுக்கும் இடைப்பட்ட, வடக்கிலிருந்து தெற்கே  530 கி.மீ.. (330 மைல்) நீண்ட வளமான கடற்கரை மற்றும் மலைப் பகுதியாகும். கொங்கண் வாழ் மக்கள்  *கொங்கணிகள்*என அழைக்கப்படுகின்றனர். மொழி கொங்கணி மொழியாகும். கொங்கண் மண்டலத்தின் கொங்கண் இரயில்வே புகழ்பெற்றது.

இந்தியாவின் மேற்கு கடலோரம் மகாராட்டிரா மாநிலத்தின் ராய்கரிலிருந்து கர்நாடக மாநிலத்தின் மங்களூர் வரை பரந்திருக்கும் கடலோர நிலப்பரப்பு ஆகும்.

கொங்கண் பொதுவாக மகாராட்டிரத்தின் ராய்கர், தாணே, மும்பை, ரத்னகிரி மாவட்டம், சிந்துதுர்க் மாவட்டங்களையும், கோவா மாநிலம் முழுவதும் மற்றும் கர்நாடக மாநிலத்தின் வட கன்னட மாவட்டம், தெற்கு கன்னட மாவட்டம் மற்றும் உடுப்பி மாவட்டங்களையும் குறிக்கும்.

இந்த மக்களின் உணவுப் பழக்கங்கள் (அரிசி & மீன்), பயிர்கள் (நெல், மாம்பழம், முந்திரி,பலா) மற்றும் உடல்வாகு (உயரம் மற்றும் கட்டு) இவற்றில் ஒற்றுமை காணலாம்.

## சில புள்ளிவிவரங்கள்
* பரப்பளவு: 30,746 கி.மீ..²
* மக்கட்தொகை (2001 கணக்கெடுப்பு): 24,807,357
* மாவட்டங்கள்: மும்பை, மும்பை புறநகர், தாணே, இராய்கர், இரத்னகிரி, சிந்துதுர்க் 
* படிப்பறிவு: 81.36%
* பாசன பரப்பு: 4,384.54 கி.மீ..²
* முக்கிய பயிர்: அல்போன்சா மாம்பழம்

## வரலாறு
இந்திய விடுதலைக்குப் பின்னரும் மகாராட்டிரம் உருவானபின்னரும் மாவட்டங்களின் பெயர்களில் மாற்றமும் சில சேர்க்கைகளும் உண்டாயின. சில குறிப்பிடத்தக்க நிகழ்வுகள்:
 
* முந்தைய இரத்னகிரி மாவட்டத்திலிருந்து சில பகுதிகள் பிரிக்கப்பட்டு புதிய சிந்துதுர்க் மாவட்டம் உருவானது.
* கோலாபா என அழைக்கப்பட்ட மாவட்டப் பெயரை இராய்கர் மாவட்டம் என மாற்றியது.
*தற்போதைய சோலாப்பூர் மாவட்டத்திலிருந்து சில பகுதிகள் பிரிக்கப்பட்டு பந்தர்பூர் மாவட்டம் உருவாக்க திட்டமுள்ளது.
* தற்போதைய தாணே மாவட்டத்திலிருந்து பழங்குடியினர் மிகுந்த சில பகுதிகளைப் பிரித்து புதிய ஜவ்கர் மாவட்டம் உருவாக்க திட்டமுள்ளது.

## புகழ் பெற்ற இடங்கள்
* எலிபெண்டா தீவு

## மேற்கோள்கள்


## மேலும் அறிய

பகுப்பு:மகாராட்டிர மண்டலங்கள்
பகுப்பு:கொங்கண்
பகுப்பு:கொங்கணி மொழி
பகுப்பு:கர்நாடகா
பகுப்பு:இந்தியப் புவியியல்
கொங்கண், பர்கினோ பாசோ

**கொங்கண் ** பர்கினோ பாசோவின் தென்மேற்கு பகுதியில் உள்ள கோமோ பிராவின்ஸ் சிடரடோகுவைச் சேர்ந்த ஒரு கிராமம். கிராமத்தின் மக்கட்தொகை 223.

## References

பகுப்பு:புவியியல்
உலோலீத்தா புலோறேஸ்

**மரியா உலோலீத்தா கோன்சலஸ் புலோறேஸ்** அல்லது **உலோலீத்தா புலோறேஸ்** () (பிறப்பு: 6 மே 1958) என்பவர் எசுப்பானிய நாட்டு நடிகை மற்றும் பாடகி ஆவார்.

இவர் 1970 முதல் 1975 ஆம் ஆண்டுகளில் எசுப்பானியா விலும் மற்றும் இலத்தீன் அமெரிக்காவிலும் 'அமோர், அமோர்' என்னும் இவரது இசைக்கோவை மூலம் பெரும் வெற்றி கண்டார். இது மட்டுமின்றி இவர் 'திறேக்தீச்மோ' மற்றும் 'ஒஸ்தால் ரொயால் மன்சானாறேஸ்' போன்ற தொலைகாட்சி நிகழ்ச்சிகளிலும் பங்களித்துள்ளார்.

## ஆரம்பகால வாழ்க்கை
உலோலீத்தா புலோறேஸ்மே திங்கள் 6 ஆம் தேதி 1958 ஆம் ஆண்டில் எசுப்பானியாவின் தலைநகரமான மாத்ரீதில் பிறந்தார். இவரது இயற்பெயர் 'தோலோறேஸ் கொன்சாலெஸ் புலோறேஸ்' ஆகும். இவரின் தந்தை 'அந்தோனியோ கொன்சாலெஸ்'  மற்றும் இவரின் தாயார் உலோலா புலோறேஸ் ஆவார்கள்.

## மேற்கோள்கள்

## வெளி இணைப்புகள்
* 

பகுப்பு:1958 பிறப்புகள்
பகுப்பு:வாழும் மக்கள்
பகுப்பு:எசுப்பானிய திரைப்பட நடிகைகள்
பகுப்பு:எசுப்பானிய தொலைக்காட்சி நடிகைகள்
பகுப்பு:எசுப்பானியப் பாடகர்கள்
உலோலா புலோறேஸ்

**உலோலா புலோறேஸ்** (ஆங்கிலம்: Lola Flores, எசுப்பானியம்: Lola Flores) சனவரி திங்கள் 21ஆம் தேதி 1923ஆம் ஆண்டில் பிறந்தார். இவர், உரோமா மக்களின் வம்சாவழியில் வந்த எசுப்பானிய பாடகர், நடிகர் மற்றும் நாட்டியக் கலைஞர் ஆவார். இவரது இயற்பெயர் **மாறீயா தே லோஸ் தோலோறேஸ் பிலோறேஸ் றுவிஸ்** (*María de los Dolores Flores Ruiz*) ஆகும். இவர், மே திங்கள் 16ஆம் தேதி 1995ஆம் ஆண்டில் உயிர் நீத்தார்.

## மேற்கோள்கள்

பகுப்பு:எசுப்பானிய இசைக்கலைஞர்கள்
பகுப்பு:எசுப்பானியப் பாடகர்கள்
பகுப்பு:1923 பிறப்புகள்
பகுப்பு:1995 இறப்புகள்
பகுப்பு:பிளமேன்கோ பாடகர்கள்
பகுப்பு:எசுப்பானியப் பெண்கள்
தாலீயா

**தாலீயா** என்பவர் ஒரு மெக்சிக்க பாப் பாடகரும், நடிகரும் ஆவார். இவர், ஆகஸ்ட்டு திங்கள் 26ஆம் தேதி 1971ஆம் ஆண்டில் மெக்சிக்கோ நகரத்தில் பிறந்தார். இவரது இயற்பெயர் **அறியாத்னா தலீயா சோதி மிராந்தா** (*Ariadna Thalia Sodi Miranda*) ஆகும். இவர், இவரது 9ஆம் வயதிலேயே மேடையில் பாடத்துவங்கிவிட்டார். இவரது மிகவும் அதிகமாக விற்கப்படும் இசைக்கோவை **[[அமோர் ஆ லா மெக்சிகானா]]** (*Amor a la mexicana*) என கருதப்படுகிறது.

## மேற்கோள்கள்

பகுப்பு:பாடகர்கள்
பகுப்பு:எசுப்பானிய இசைக்கலைஞர்கள்
பகுப்பு:1971 பிறப்புகள்
பகுப்பு:வாழும் மக்கள்
அமோர் ஆ லா மெக்சிகானா

**அமோர் ஆ லா மெக்சிகானா** தாலீயாவின் ஆறாவது இசைக்கோவை ஆகும். இதுவரை 6.5மில்லியன் பிரதிகள் விற்கப்பட்டுள்ளன. இது 20 பிளாட்டின தட்டுகளையும் 33 தங்கத்தட்டுகளையும் பெற்றுள்ளது.

## மேற்கோள்கள்

பகுப்பு:இசைத் தொகுப்புக்கள்‏‎
தோமாதீத்தோ

**தோமாதீத்தோ** 1958ஆம் ஆண்டில் அல்மேரீயாவில் பிறந்தார். இவர் ஒரு எசுப்பானிய பிளமேன்கோ கிதார் கலைஞர். இவரின் தந்தை தொமாத்தேயும் ஒரு புகழ்பெற்ற பிளமேன்கோ கிதார் கலைஞர் ஆவார்.

## மேற்கோள்கள்

பகுப்பு:பிளமேன்கோ கிதார் கலைஞர்கள்
பகுப்பு:எசுப்பானிய இசைக் கலைஞர்கள்
பகுப்பு:1958 பிறப்புகள்
பகுப்பு:வாழும் மக்கள்
பகுப்பு:பிளமேன்கோ
அல்மேரீயா

**அல்மேரீயா** என்பது எசுப்பானியாவிலுள்ள அல்மேரியா ப்ராவின்சின் தலைநகரம் ஆகும். இது, தென்-கிழக்கு எசுப்பானியாவில் நடுநிலக் கடல் அருகே உள்ளது. இதன் பெயர் ஆந்தலூசிய அரபு மொழியிலிருந்து வருகிற *Al-Mariyya* (கண்ணாடி) என்னும் சொல்லிலிருந்து வருகிறது.

## மேற்கோள்கள்

பகுப்பு:எசுப்பானிய நகரங்கள்
மானோலோ சான்லூக்கார்

**மானோலோ சான்லூக்கார்** ஒரு பிளமேன்கோ இசை அமைப்பாளரும் கிதார் கலைஞரும் ஆவார். இவர், 1945ஆம் ஆண்டில் காதீசிலுள்ள சான்லூக்கார் தே பாறாமேதாவில் பிறந்தார். இவரது இயற்பெயர் **மானுவேல் மூன்யோஸ் ஆல்க்கோன்** (*Manuel Muñoz Alcón*) ஆகும். இன்றைய காலகட்டத்தில் இவர் ஒரு மிக முக்கியமான இசை அமைப்பளாராகக் கருதப்படுகிறார்.

## மேற்கோள்கள்

பகுப்பு:கிதார் கலைஞர்கள்
பகுப்பு:எசுப்பானிய இசைக்கலைஞர்கள்
பகுப்பு:பிளமேன்கோ கிதார் கலைஞர்கள்
பகுப்பு:இசையமைப்பாளர்கள்
பகுப்பு:வாழும் மக்கள்
பகுப்பு:1943 பிறப்புகள்
ஹுவான் மார்த்தீன்

**ஹுவான் கிரிஸ்தோபால் மார்த்தீன்** (*Juan Cristóbal Martín*, பிறப்பு: 1948) எசுப்பானிய பிளமேன்கோ கிதார் கலைஞர். இவர் எசுப்பானியாவின் மாலகா நகரில் பிறந்தவர். இவர், கிதார் பயிற்சி நூல்களின் நூலாசிரியரும் ஆவார்.

## மேற்கோள்கள்

பகுப்பு:கிதார் கலைஞர்கள்
பகுப்பு:பிளமேன்கோ கிதார் கலைஞர்கள்
பகுப்பு:எசுப்பானிய இசைக்கலைஞர்கள்
பகுப்பு:1948 பிறப்புகள்
பகுப்பு:வாழும் மக்கள்
பாக்கோ தே லூசீயா

**பாக்கோ தே லூசீயா** (*Paco de Lucía*, 21 டிசம்பர் 1947 – 25 பெப்ரவரி 2014), ஒரு புகழ்பெற்ற எசுப்பானிய இசை அமைப்பாளரும் கிதார் கலைஞரும் ஆவார். இவர் எசுப்பானியாவில் அல்கேசீராசில் பிறந்தார். இவர் இவரது இயற்பெயர் *பிரான்சிஸ்கோ சான்ச்செஸ் கோமெஸ்* ஆகும்.

## வெளி இணைப்புகள்
http://www.youtube.com/watch?v=b3p48EezhOU (பாக்கோ தே லூசியாவின் ரும்பா)

பகுப்பு:எசுப்பானிய இசைக்கலைஞர்கள்
பகுப்பு:1947 பிறப்புகள்
பகுப்பு:2014 இறப்புகள்
பகுப்பு:பிளமேன்கோ கிதார் கலைஞர்கள்
இலக்குக் குச்சி

right|thumb|251px|இலக்குக் குச்சி (Stump)
**இலக்குக் குச்சி** (*stump*) என்பது துடுப்பாட்டத்தின் போது பயன்படுத்தப்படும்  இலக்கில் காணப்படும் நிலைக்குத்துத் தடிகள் ஆகும். இதன் தோற்றம் தரையில் நிலைக்குத்தாக ஊன்றப்பட்ட மூன்று குச்சங்களும் அவற்றின் மேல் வைக்கப்பட்ட இரண்டு சிறிய குறுக்குத்தடிகளும் ஆகும். இலக்குக் குச்சிகள் பொதுவாக மரத்தினாலானவை. வீசுகளத்தின் இரண்டு முனைகளில் இரு இலக்குகள் அமைக்கப்பட்டிருக்கும். ஒரு இலக்கின் மொத்த அகலம் 9 அங்குலம் (22.9 செமீ) ஆகும். 

ஒவ்வொரு இலக்குக் குச்சியும் 28 அங்குலம் (71.1 செமீ) உயரமும் கூடிய விட்டமாக 1 அங்குலத்தையும் (3.81 செமீ) குறைந்த விட்டமாக  1 (3.49 செமீ) அங்குலத்தையும் கொண்டிருக்கும். இலக்குக் குச்சியின் ஒரு முனை தரையில் நடப்பட வசதியாக கூறாக கானப்படுவதோடு மற்றைய முனையில் இணைப்பான்களைத் தாங்கும் வகையில் அரைவட்டவடிவத் தவாளிப்பு காணப்படும்.

## மேற்கோள்கள்

பகுப்பு:துடுப்பாட்டம்
காமரோன் தே லா ஈஸ்லா

200px|thumb|right

**எல் காமரோன் தே லா ஈஸ்லா** () (5 திசம்பர் 1950 - 2 சூலை 1992) என்பவர் எசுப்பானிய நாட்டு பாடகர் மற்றும் இசைக்கலைஞர் ஆவார். இவர் ஒரு புகழ்பெற்ற பிளமேன்கோ பாடகர் ஆவார். இவர் சூலை திங்கள் 2 ஆம் தேதி 1992 ஆம் ஆண்டில் எசுப்பானியாவிலுள்ள பாதாலோனாவில் உயிர் நீத்தார்.

## மேற்கோள்கள்

## வெளி இணைப்புகள்
* 

பகுப்பு:1950 பிறப்புகள்
பகுப்பு:1992 இறப்புகள்
பகுப்பு:எசுப்பானிய மொழிப் பாடகர்கள்
பகுப்பு:எசுப்பானியப் பாடகர்கள்
பகுப்பு:பிளமேன்கோ பாடகர்கள்
மாயீத்தே மார்த்தீன்

**மாயீத்தே மார்த்தீன்** () (பிறப்பு: 19 ஏப்ரல் 1965) என்பவர் எசுப்பானிய நாட்டு பாடகர் ஆவார். இவர் ஏப்ரல் திங்கள் 19 ஆம் தேதி 1965 ஆம் ஆண்டில் எசுப்பானியாவிலுள்ள பார்செலோனாவில் பிறந்தார். இவர் ஒரு முக்கிய பெண் பிளமேன்கோ பாடகராக கருதப்படுகிறார். இவர் ஒரு பிளமேன்கோ மற்றும் போலேரோ பாடகரும் இசை அமைப்பாளரும் ஆவார்.

## மேற்கோள்கள்

## வெளி இணைப்புகள்
* 

பகுப்பு:1965 பிறப்புகள்
பகுப்பு:வாழும் மக்கள்
பகுப்பு:எசுப்பானியப் பாடகர்கள்
பகுப்பு:பிளமேன்கோ பாடகர்கள்
பகுப்பு:போலேரோ பாடகர்கள்
மேலீசா

**மேலீசா** ஒரு பிரெஞ்சு ரிதம் அண்ட் புளூஸ் பாடகர் ஆவர். இவர், ஆகஸ்ட்டு திங்கள் 21ஆம் தேதி 1985ஆம் ஆண்டு மார்சேயில் பிறந்தார். 2007ஆம் ஆண்டில், இவர், *Avec tout mon amor* என்னும் இவரது முதல் இசைக்கோவையையும் *Elle* மற்றும் *Cette Fois* என்னும் இரண்டு தனிப்பாடல்களையும் வெளியிட்டுள்ளார்.

## மேலும் காண்க
* பிரான்சீஸ் காப்ரே

பகுப்பு:பிரெஞ்சுப் பாடகர்கள்
பகுப்பு:பிரெஞ்சு கலைஞர்கள்
பகுப்பு:1985 பிறப்புகள்
பகுப்பு:வாழும் மக்கள்
சிமேனா ஆபார்க்கா

**சிமேனா ஆபார்க்கா** செப்தம்பர் திங்கள் 24ஆம் தேதி 1981ஆம் ஆண்டில் சிலியின் தலைநகரமான சாந்தியாகோவில் பிறந்தார். இவர் ஒரு பாப் பாடகரும் நடிகரும் ஆவார். இவரது முதல் இசைக்கோவை பூன்த்தோ தே பார்த்தீதா (*Punto de Partida*) என்ற தலைப்பில் 2003இல் வெளியிடப்பட்டது.

பகுப்பு:பாடகர்கள்
பகுப்பு:1981 பிறப்புகள்
பகுப்பு:வாழும் மக்கள்
அனைத்துலக மருத்துவ நல அமைப்பு

**அனைத்துலக மருத்துவ நல அமைப்பு** என்பது ஒரு ஐக்கிய அமெரிக்காவில் பதியப்பெற்ற இலாப நோக்கமற்ற அரசியல் சார்பற்ற மனித நேய உதவிகள் வழங்கும் அமைப்பு ஆகும். அதிக தேவைகள் உள்ள இடங்களுக்கு சேவைகளை வழங்குவதை இது நோக்கமாகக் கொண்டது.  குறிப்பாக இலங்கையில் போரால் பாதிக்கப்பட்ட தமிழர்களுக்குச் சேவைகளை இது வழங்குகிறது.  இலங்கையில் ஆண்டுக்கு 1 மில்லியன் செலவில் இச் சேவைகள் நடைபெறுகின்றன..  இவ் அமைப்பின் நிர்வாகிகளாகப் பெரும்பாலும் மருத்துவத்துறை சார் தமிழர்களே உள்ளனர்.

## மேற்கோள்கள்


## வெளி இணைப்புகள்
* http://www.theimho.org/

பகுப்பு:மருத்துவம்
பகுப்பு:தமிழர் மருத்துவ அமைப்புகள்
பகுப்பு:ஆபத்துதவி
2009 யாழ்ப்பாண மாநகரசபை தேர்தல்

**2009 யாழ்ப்பாண மாநகரசபை தேர்தல்** 2009 ஆகஸ்ட் 8 ஆம் நாள்  நடத்தப்பட்டது. யாழ்ப்பாண மாநகரசபைக்கு 23 பேரைத் தெரிவுச் செய்யும் வகையில் இத்தேர்தல் அமைந்தது. 2009 மே 18 ஆம் நாள் ஈழப்போர் முடிவடைந்ததாக இலங்கை அரசால் அறிவிக்கப்பட்ட பின்னர் நடைபெறும் முதலாவது உள்ளூராட்சி சபைகளுக்கான தேர்தல் இதுவாகும். அத்துடன் வட மாகாணத்தில் 11 ஆண்டுகளுக்குப் பின்னர் இடம்பெற்ற முதலாவது உள்ளூராட்சி சபைத் தேர்தலும் இதுவாகும். மொத்தம் 23 இடங்களில் அரசு சார்பு ஐக்கிய மக்கள் சுதந்திர முன்னணி 13 இடங்களைப் பெற்று மாநகராட்சியைப் பெற்றது.. இத்தேர்தலில் மொத்தம் 22% வாக்காளர்களே வாக்களித்திருந்தமை குறிப்பிடத்தக்கது. யாழ் மாநகரசபைக்கு கடைசியாக ஜனவரி 29, 1998 இல் தேர்தல்கள் இடம்பெற்றிருந்தன.

## வேட்புமனுத் தாக்கல்
இதற்கான வேட்பு மனு தாக்கல் ஜூன் 18 தொடக்கம் ஜூன் 25 ஆம் நாள் பகல் 12.00 மணி வரை வேட்பு மணுக்கள் ஏற்கப்பட்டன. இக்கால எல்லையில் ஐக்கிய மக்கள் சுதந்திர முன்னணி, ஐக்கிய தேசியக் கட்சி, தமிழர் விடுதலைக் கூட்டணி, இலங்கை தமிழரசுக் கட்சி, இலங்கை முஸ்லிம் காங்கிரஸ், மூன்று  சுயேட்சைக்குழுக்கள் வேட்பு மனுக்களை தாக்கல் செய்தன். ஆனால் இலங்கை முஸ்லிம் காங்கிரஸ், ஒரு சுயேட்சைக்குழு என்பன தாக்கல் செய்தல் வேட்பு மனுக்கள் தேர்தல் தெரிவு அதிகாரியால் செல்லுபடியற்றதாக அறிவிக்கப்பட்டது.

## முடிவுகள்

## இவற்றையும் பார்க்க
* யாழ்ப்பாண மாநகரசபை
* 2009 வவுனியா நகரசபை தேர்தல்

## மேற்கோள்கள்

பகுப்பு:யாழ்ப்பாண மாநகரசபை
இலங்கை
பகுப்பு:இலங்கை உள்ளூராட்சி சபைத் தேர்தல்கள்
என்ரீக்கே மொறேந்தே

**என்ரீக்கே மொறேந்தே கொதேலோ** () (25 திசம்பர் 1942 - 13 திசம்பர் 2010) என்பவர் எசுப்பானிய நாட்டு பாடகர் மற்றும் பாடலாசிரியர் ஆவார். இவர் ஒரு முக்கிய நவீன பிளமேன்கோ பாடகர் என கருதப்படுகிறார். இவருடைய பாடல்கள் காமரோன் தே லா ஈஸ்லா, மாயீத்தே மார்த்தீன், கார்மென் லினாரேஸ், மிகுவேல் போவேதா, செகூந்தோ பால்க்கோன் மற்றும் ஆர்கான்ஹெல் போன்ற பாடகர்களால் பாடப்பட்டுள்ளது.

## மேற்கோள்கள்

## வெளி இணைப்புகள்
* 

பகுப்பு:1942 பிறப்புகள்
பகுப்பு:2010 இறப்புகள்
பகுப்பு:எசுப்பானியப் பாடகர்கள்
பகுப்பு:எசுப்பானிய மொழிப் பாடகர்கள்
பகுப்பு:பிளமேன்கோ பாடகர்கள்
பகுப்பு:எசுப்பானிய பாடலாசிரியர்கள்
மதுரைக் கல்லூரி

**மதுரைக் கல்லூரி** (தன்னாட்சி) (*Madura College*) இந்தியாவில் தமிழ்நாட்டில் மதுரை மாநகரில் உள்ள ஒரு பழமையான கல்லூரியாகும். இக்கல்லூரி 1889ஆம் ஆண்டு தொடங்கப்பட்டது. இக்கல்லூரியில் கலை மற்றும் அறிவியல் பிரிவுகளில் 21 இளங்கலை பட்டப்படிப்பு மற்றும் 13 முதுநிலை பட்டப்படிப்பு பாடங்கள் நடத்தப்படுகின்றன.

## வரலாறு
இக்கல்லூரி 1854ஆம் ஆண்டு வூட் முயற்சியின் விளைவாக 1856ஆம் ஆண்டு ஜில்லா பள்ளியாக கல்லூரி தொடங்கப்பட்டது. 1880ஆம் ஆண்டில், சென்னைப் பல்கலைக்கழகத்தின் இணைப்பின் கீழ் கல்லூரித் துறையாக சேர்க்கப்பட்டது. பள்ளி மற்றும் கல்லூரித் துறைகள் இரண்டும் **மதுரா நேட்டிவ் ஸ்கூல் கமிட்டி**யால் கையகப்படுத்தப்பட்டு, 1889இல் 'மதுரா கல்லூரிக் குழு' என மறுபெயரிடப்பட்டது.
புது தில்லி, பல்கலைக்கழக மானியக் குழுவின் அங்கீகாரம் பெற்ற இக்கல்லூரி, மதுரை காமராஜர் பல்கலைக்கழகத்துடன் இணைந்த கலை மற்றும் அறிவியலில் இளங்கலை மற்றும் முதுநிலை பாடங்களை மதுரா கல்லூரி வழங்குகிறது. இக்கல்லூரி தேசிய தர மதிப்பீட்டு குழுவின் "A" தரம் (CGPA 3.15/4) பெற்றுள்ளது.

## துறைகள்

* தமிழ்
* சமஸ்கிருதம்
* இந்தி
* ஆங்கிலம்
* சமூகவியல்
* தத்துவம்
* பொருளாதாரம்
* கணிதம்
* இயற்பியல்
* வேதியியல்
* கணினி அறிவியல்
* விலங்கியல்
* தாவரவியல்
* வணிகம்
* தகவல் தொழில்நுட்பம்
* உயிரி தொழில்நுட்பவியல்
* நுண்ணுயிரியல்

## மேனாள் மாணவர்கள்
* ஸ்ரீ டி. எஸ். ராஜம், மியூசிக் அகாதெமி (சென்னை), முன்னாள் தலைவர்
* ஸ்ரீ ஜனா கிருஷ்ணமூர்த்தி

## வெளி இணைப்புகள்
*மதுரைக் கல்லூரி வலைத்தளம் 

பகுப்பு:மதுரை காமராசர் பல்கலைக்கழக இணைவுக்கல்லூரிகள்
பகுப்பு:மதுரை மாவட்டத்திலுள்ள தனியார் கலைக் கல்லூரிகள்
இஸ்லாத்தில் பெண்கள்

**இஸ்லாத்தில் பெண்கள்** என்போர், இசுலாம் சமயத்தின் அடிப்படை மூலங்களான குர்ஆன், ஹதீஸ் ஆகியவற்றின் வழிகாட்டலின்படி பெண்களுக்கு வழங்கப்பட்டுள்ள உரிமைகளாகும். இசுலாம் சமயத்தில், பெண்களுக்கு உரிமைகள், கண்ணியம் அளிக்கப்பட்டுள்ளது. அத்துடன், பெண்களை அடிமைத்தனத்தில் இருந்து விடுவித்து, அவர்களுக்குச் சமூக உரிமைகளை அளித்துள்ளதாக நம்பப்படுகிறது.

## கல்வி
மனிதனை மனிதனாக வாழவைப்பது கல்வியே. இஸ்லாம் ஆணுக்கும் பெண்ணுக்குமுரிய கடமைகளில் ஒன்றாக கல்வி கற்பதை ஆக்கியிருக்கின்றது.
*"கல்வி கற்பது ஒவ்வொரு முஸ்லிமினதும் கட்டாயக் கடமையாகும்." (பைஹகி) என நபி (ஸல்) அவர்கள் நவின்றுள்ளார்கள். '(நாங்கள் உங்களை அணும் மார்க்க விளக்கங்களை கேட்க முடியாதவாறு) தங்களிடம் (எப்போதும்) ஆண்களே எங்களை மிகைத்து நிற்கிறார். எனவே, தாங்களாகவே எங்களுக்கென்று ஒரு நாளை ஏற்பாடு செய்யுங்கள் என்று பெண்கள் நபி(ஸல்) அவர்களிடம் கேட்டுக் கொண்டார்கள். அவர்களும் அப்பெண்களுக்கென ஒரு நாளை வாக்களித்து, அந்நாளில் அவர்களைச் சந்தித்து அவர்களுக்கு அறிவுரை பகர்ந்தார்கள். (புகாரி-101) பெண்களின் கல்வி உரிமையை உறுதிப்படுத்துவதற்காக மேலேயுள்ள நபி மொழி அமைந்து காணப்படுகின்றது.பெண்கள் கல்வி கற்பது தடையேதும் இல்லை என்பது இதிலிருந்து தெரியவருகிறது. இன்னும் பெண்ணுக்கு மணமுடிக்கும் உரிமையை இஸ்லாம் வழங்கியுள்ளது. பெண்ணின் சம்மதம் பெற்றே அவளுக்குத் திருமணம் செய்து வைக்கப்பட வேண்டும் எனவும் கூறுகின்றது. திருமணத்தின் போது ஒரு பெண் தனது கணவனிடம் மஹர் கேட்கும் உரிமையைப் பெற்றுள்ளாள்.

## மணமுறிவு
*"நீங்கள் (திருமணம் செய்து கொண்ட) பெண்களுக்கு அவர்களுடைய "மஹர்களை" கண்ணியமான முறையில் கொடுத்து விடுங்கள்.**(அல்குர்ஆன் 4:4)**
### குலா

தன் கணவனுடன் இயைந்து வாழ முடியாத சூழல் உருவாகும் போது ஒரு பெண் தன் கணவனிடமிருந்து குலா முறையில் மணமுறிவு பெறும் உரிமையை இஸ்லாம் வழங்கியுள்ளது. தான் விரும்பாத தனக்கு இயைவு இல்லாத கணவனுடன் காலமெல்லாம் வாழ வேண்டும் என்ற நியதியை இஸ்லாம் விதிக்கவில்லை.

## சொத்துரிமை
பெண்ணுக்குரிய சொத்துரிமை பற்றி இஸ்லாம் குறிப்பிடுகையில் (இறந்து போன) பெற்றோரோ- நெருங்கிய உறவினரோ விட்டுப்போன பொருள்களில் அவை அதிகமாகவோ, கொஞ்சமாகவோ இருந்த போதிலும்ஆண்களுக்கும் பாகமுண்டு, அவ்வாறே பெண்களுக்கும் பாகமுண்டு.-**(அல்குர்ஆன் 4:7)**
என அல்குர்ஆன் கூறுகின்றது.

எனவே ஒரு பெண் தனது பெற்றோரிடம்,கணவனிடம்,சகோதரர்களிடம் மற்றும் நெருங்கிய உறவினர்களிடமிருந்து வாரிசாக சொத்துக்களைப் பெறத் தகுதியுடையவர்களாகின்றாள். மேலும் சொத்துக்களைத் திரட்டவும், பாதுகாக்கவும், வியாபார முயற்சிகளில் ஈடுபடவும் இஸ்லாம் பெண்ணுக்கு உரிமை வழங்கியிருக்கின்றது.

## சமநீதி
ஆண்களிலும், பெண்களிலும் இறை நம்பிக்கை கொண்ட நிலையில் நற்செயல்களை யார் செய்கின்றார்களோ, அவர்கள் அனைவருமே சொர்க்கத்தில் நுழைவார்கள். அவர்கள் எள்ளளவும் வஞ்சிக்கப்பட மாட்டார்கள். - *(திருக்குர்ஆன் 4:124)* 

## பெண் சிசுவை பாதுகாத்தல்
வறுமைக்கு பயந்து உங்களுடைய குழந்தைகளைக் கொலை செய்துவிடாதீர்கள். உங்களுக்கும், அவர்களுக்கும் நாமே உணவளிக்கிறோம். அவர்களைக் கொன்று விடுவது படுபயங்கரமான பாவமாகும்.- *(திருக்குர்ஆன்–17:31)* 

## பெண்கள் மீது அவதூறு
அப்பாவி பெண்கள் மீது அவதூறு சுமத்திவிட்டு, அதற்கு ஆதாரமாக நான்கு சாட்சிகளை கொண்டு வர முடியாதவர் களுக்கு எண்பது கசையடிகளைக் கொடுங்கள். அதன்பின்பு எக்காலத்திலும் அவர்களுடைய சாட்சியத்தை ஏற்றுக்கொள்ள வேண்டாம். - *(திருக்குர்ஆன் 24:4)*  

## இதனையும் காண்க
* இந்தியாவில் முத்தலாக்
* குலா
## மேற்கோள்கள்

பகுப்பு:இசுலாம்
பகுப்பு:பெண்களின் உரிமைகள்
வண்ணாத்திக்குருவி

**வண்ணாத்திக்குருவி**, **கருப்பு வெள்ளைக்குருவி** அல்லது **குண்டுக்கரிச்சான்** அல்லது **பாலகன்** (*Oriental magpie-robin*, *Copsychus saularis*), என்பது வீட்டுத் தோட்டங்களிலும் காடுகளிலும் எளிதில் காணக்கூடிய ஒரு **பாடுங்குருவி** ஆகும். தன் வாலைத் தூக்கியபடி நிற்கும் இயல்புடைய இக்குருவி 19 செ.மீ. நீளமுடையது. இலை, தழைகளுக்கிடையிலும் வீட்டுத் தோட்டங்களில் உள்ள சாக்கடைகளிலும் இருக்கும் பூச்சி, புழுக்கள் இவற்றின் முக்கிய உணவாகும். முள்ளிலவு, கலியாண முருக்கை ஆகிய மரங்களின் தேனையும் இவை உண்ணும்.

## நிறம்
* ஆண் குருவி கருமைநிற மேல்பகுதியில் வெண்ணிறத்தில் தோள்பட்டைச் சிறகுடையது; இதன் அடிப்பகுதி வெண்ணிறமுடையது. இனப்பெருக்க காலங்களில் இது் அருமையான சுருதிகளில் பாடி தன் எல்லையை அறிவிக்கும் இயல்பு கொண்டது.
* பெண் குருவி சாம்பல் நிறமுடையது.

## இயல்பு
thumb|250px| கருப்பு வெள்ளைக்குருவி
வண்ணாத்திக் குருவி மாந்தர் வாழும் இடங்களில் காணப்படும் ஒரு பறவை. பிப்ரவரி முதல் ஆகஸ்ட் வரை இதைப் பெரும்பாலும் காண இயலும்.  மற்ற மாதங்களில் இது பாடாது என்பதால், இதன் இருப்பை அறிந்து கொள்வது கடினம்.  பிப்ரவரி மாதம் அடர் கருப்பு-வெள்ளை நிறச் சிறகுத் தொகுதியுடன் ஆண் பறவை திடீரெனத் தோன்றி இலை உதிர்ந்த மரங்களின் உச்சாணிக்கிளைகளிலோ அல்லது மின் கம்பங்களிலோ அமர்ந்து பாட ஆரம்பிக்கும். முதலில் சுருதி சுத்தமற்று நாராசமாகக் கிளம்பும் சுரங்கள் போகப்போக காதுக்கினிய கீதங்களாக மாறும். சுருதி சுத்தமான கீதம் கிளம்பிய சில நாட்களுக்குள் இசையில் மயங்கிய பெண் குருவி தோன்றும். அவை ஒன்றையொன்று துரத்திப் பிடித்து விளையாடி பின்னர் கலவியில் ஈடுபடும். இரு ஆண் குருவிகள் சண்டையிடுவதும் அடிக்கடி நடக்கக்கூடிய ஒன்றே.

## கூடு

வண்ணாத்திக் குருவி மரப் பொந்துகளிலோ அல்லது வீட்டுச் சுவற்றில் உள்ள பொந்துகளிலோ தன் கூட்டினை அமைக்கும்.  கூடு காய்ந்த வேர்கள், புல் மற்றும் மயிர்களால் ஆன ஒரு தட்டை மேடை ஆகும். செம்புள்ளிகள் கொண்ட வெளிர் நீல நிறத்திலான மூன்று முதல் ஆறு வரையிலான முட்டைகளை இப்பறவை இடும்.  குஞ்சுகள் வெளிவந்தபின் தாய் தந்தை இரு பறவைகளுமே புழு பூச்சிகளைக் கொண்டுவந்து அவற்றுக்கு அளிக்கும்.

## உசாத்துணை

## வெளி இணைப்புகள்

* Oriental Magpie Robin videos, photos & sounds  on the Internet Bird Collection
*Magpie-robin in Banglapedia

பகுப்பு:ஆசியப் பறவைகள்
பகுப்பு:வங்காளதேசப் பறவைகள்
பகுப்பு:தமிழ்நாட்டுப் பறவைகள்
பகுப்பு:குருவிகள்
பகுப்பு:தீவாய்ப்பு கவலை குறைந்த இனங்கள்
பகுப்பு:தெற்காசியப் பறவைகள்
காம்பே வளைகுடா

**காம்பே வளைகுடா** (*Gulf of Khambhat*) என்று வரலாற்று ரீதியாக அறியப்படும் காம்பத் வளைகுடா, இந்தியாவின் அரேபிய கடல் கடற்கரையில் உள்ள ஒரு விரிகுடா ஆகும். மும்பைக்கு வடக்கே குசராத்து மாநிலம் மற்றும் டையூ தீவின் எல்லையாக இது உள்ளது. காம்பே வளைகுடா வடக்கில் சுமார் 200 கி.மீ. (120 மைல்) நீளம், 20 கி.மீ. (12 மைல்) அகலம் கொண்டும் தெற்கில் 70 கி.மீ. (43 மைல்) அகலமும் கொண்டும் அமைந்துள்ளாது. குசராத்து மாநிலத்தில் பாய்கின்ற முக்கிய நதிகளான நர்மதா, தபதி, மாகி மற்றும் சபர்மதி ஆகிய நதிகள் காம்பே வளைகுடாவில் வளைகுடாவில் முகத்துவாரங்களை உருவாக்குகின்றன.

காம்பே வளைகுடா கத்தியவார் தீபகற்பத்தை குசராத்தின் தென்கிழக்கு பகுதியிலிருந்து பிரிக்கிறது.

காம்பே வளைகுடாவின் குறுக்கே 30-கிலோமீட்டர் (19 மைல்) அணை, கல்பசார் திட்டம் என்ற பெயரில் கட்ட திட்டமிடப்பட்டுள்ளது.

## வனவிலங்குகள்

காம்பே வளைகுடாவின் மேற்கில், கிர் வன தேசிய பூங்கா மற்றும் அதன் சுற்றுப்புறங்கள், கத்தியவார் அல்லது சௌராசுட்டிரா பகுதியில் ஆசிய சிங்கங்கள் வாழ்கின்றன.  வளைகுடாவின் கிழக்கே, தாங்குசு காடு மற்றும் குசராத்து, மகாராட்டிரா மற்றும் மத்தியப் பிரதேசம் சந்திக்கும் இடத்தில் அமைந்துள்ள சூல்பனேசுவர் காட்டுயிர்க் காப்பகத்தில் வங்காளப் புலிகள் வாழ்கின்றன.

## காம்பே வளைகுடாவை சுற்றியுள்ள பகுதிகள்

* கிர்சோம்நாத் மாவட்டம்
* அம்ரேலி மாவட்டம்
* பவநகர் மாவட்டம்
* அகமதாபாத் மாவட்டம் 
* ஆனந்த் மாவட்டம்
* வதோதரா மாவட்டம்
* பரூச் மாவட்டம் 
* சூரத் மாவட்டம்
* நவ்சாரி மாவட்டம்
* வல்சத் மாவட்டம்
* டாமன் மற்றும் டையூ

## இதனையும் காண்க
* கட்சு வளைகுடா
* மன்னார் வளைகுடா

## மேற்கோள்கள்

பகுப்பு:வளைகுடாக்கள்
பகுப்பு:குசராத்து
பகுப்பு:இந்தியப் புவியியல்
கமீய் இலெமானியேர்

**அன்தோயின் லூயீஸ் கமீய் இலெமானியேர்** (*Camille Lemonnier*) மார்ச்சு திங்கள் 24ஆம் தேதி 1844ஆம் ஆண்டில் பிறந்தார். இவர் ஒரு பெல்சிய எழுத்தாளரும், கவிதையாளரும், நிருபரும் (செய்தியாளரும்) ஆவார். இவரது முதல் படைப்பு 1863ஆம் ஆண்டில் இவரால் எழுதப்பட்ட **[[சலாங் த ப்ர்யுக்செல்]]** (*Salon de Bruxelles*) ஆகும். இவரது புகழ்பெற்ற படைப்பு 1881ஆம் ஆண்டில் இவரால் எழுதப்பட்ட **[[அங் மால்]]** (*Un Mâle*) ஆகும். இவர், சூன் திங்கள் 13ஆம் தேதி 1913ஆம் ஆண்டில் உயிர் நீத்தார்.

## படைப்புகள்

**Salon de Bruxelles* (1863)
**Nos Flamands* (1869)
**Croquis d'automne* (1870)
**Paris-Berlin* (1870)
**G. Courbet, et ses œuvres* (1878)
**Un Coin de village* (1879)
**Un Mâle* (1881)
**Le Mort* (1882)
**L'Hystérique* (1885)
**Happe-chair* (1886)
**L'Histoire des Beaux-Arts en Belgique 1830-1887* (1887)
**En Allemagne* (1888)
**La Belgique* (1888)
**Ceux de la glèbe* (1889)
**Le Possédé* (1890)
**La fin des bourgeois* (1892)
**L'Arche, journal d'une maman* (1894)
**La Faute de Mme Charvet* (1895)
**L'Ile vierge* (1897)
**L'Homme en amour* (1897)
**Adam et Eve* (1899)
**Au Coeur frais de la forêt* (1900)
**Le Vent dans les moulins* (1901)
**Le Petit Homme de Dieu* (1902)
**Comme va le ruisseau* (1903)
**Alfred Stevens et son œuvre* (1906)

## மேற்கோள்கள்

பகுப்பு:பிரெஞ்சு எழுத்தாளர்கள்
பகுப்பு:பெல்சிய எழுத்தாளர்கள்
பகுப்பு:1913 இறப்புகள்
பகுப்பு:1844 பிறப்புகள்
ஜோ சத்ரியானி

**ஜோசப் "ஜோ" சத்ரியானி** () சூலை 15, 1956 ஆம் ஆண்டு நியூ யார்க்கில் பிறந்தவர். இவர் பலமுறை கிராமி விருதுகளுக்காக பரிந்துரைக்கப்பட்ட ஒரு ராக் இசை கிதார் கலைஞர். ரோலிங் ஸ்டோன்சு, டீப் பபுள் போன்ற ராக் இசைக்குழுக்களின் முன்னணி கிதார் கலைஞராக இருந்தார். தற்போது சிக்கன்ஃபூட் என்ற குழுவில் உள்ளார். இவரிடம் கிதார் பயின்ற மாணவர்கள் பலர் தற்போது மிகச்சிறந்த கிதார் கலைஞர்களாக உள்ளனர்.

## சான்றுகள்

பகுப்பு:ராக் இசை
பகுப்பு:1956 பிறப்புகள்
பகுப்பு:வாழும் மக்கள்
குளோரியா எஸ்தேபான்

thumb|right|குளோரியா எஸ்தேபான்
**குளோரியா எஸ்தேபான்** () (பிறப்பு: 1 செப்டம்பர் 1957) என்பவர் கியூபா நாட்டு பாடகர், நடிகை, பாடலாசிரியர் மற்றும் பெண் தொழிலதிபர் ஆவார். இவர் 1 ஆம் தேதி 1957 ஆம் ஆண்டில் கூபா நாட்டிலுள்ள அவானாவில் பிறந்தார். இவர் ஒரு புகழ்பெற்ற பாடகரும் பாடலாசிரியரும் ஆவார். இவரின் பெற்றோர் இவருக்கு வைத்த பெயர் 'குளோரியா மாரீயா பகார்தோ கார்சீயா' ஆகும்.

## மேற்கோள்கள்

## வெளி இணைப்புகள்
* 

பகுப்பு:அமெரிக்க பெண் பாடகர்கள்

பகுப்பு:1957 பிறப்புகள்
பகுப்பு:வாழும் மக்கள்
பகுப்பு:அமெரிக்க பாப் பாடகர்கள்
பகுப்பு:கிராமி விருது வென்றவர்கள்
பகுப்பு:கியூபா பாடகர்கள்
பகுப்பு:பாடலாசிரியர்கள்
இருனியா

**இருனியா** (*Iruña*) அல்லது **பாம்பிலோனா** (*Pamplona*) என்பது எசுப்பானியாவிலுள்ள நாவாரேயின் தலைநகரமும் முன்னாள் நாவாரா இராச்சியத்தின் தலைநகரமும் ஆகும். 

## குறிப்புகள்


பகுப்பு:எசுப்பானிய நகரங்கள்
பி.எச்.பி நீட்சிகள் செயலிகள் களஞ்சியம் (பியர்)

**பி.எச்.பி நீட்சிகள் செயலிகள் களஞ்சியம்** (PHP Extension and Application Repository) அல்லது பியர் (PEAR) என்பது பி.எச்.பி மொழியில் எழுதப்பட்ட நிரல்ககளை ஒர் ஒழுங்கான முறையில் மீள் பயன்பாட்டுக்காக பகிரும் ஒரு திட்டம் ஆகும்.  இணையம் மூலம் இதை நிறுவ முடியும்.  அதன் பின்னர் இது பி.எச்.பி இல் எழுதப்பட்ட பல்வேறு நூலங்களை அல்லது நிரல் பொதுதிகளை இணையம் மூலம் எளிமையாகத் தேடி, நிறுவி, நிர்வாகிக்க இது உதவுகிறது.  இத் திட்டம் 1999 இல் தொடங்ப்பட்டது.  

## வெளி இணைப்புகள்
* The PEAR Project
* The PEAR Manual
* The PECL Project
* A PEAR Forum (unofficial)

பகுப்பு:பி.எச்.பி
தரைப்பாலம்

[thumb|right|250px|சிங்கப்பூரையும் மலேசியாவையும் இணைக்கும் [ஜொகூர்-சிங்கப்பூர் தரைப்பாலம்]]

**தரைப்பாலம்** (*Causeway*) நீர் நிலை அல்லது சதுப்புநிலத்தை இணைக்கும் வகையில் உயர்த்திக் கட்டப்பட்ட சாலை அல்லது தொடருந்துச் சாலை என்பதைக் குறிக்கும். தரைப்பாலங்கள் பொதுவாக உயர்த்தப்பட்ட மணல் திட்டின் மேல் அமைக்கப்பட்டு இருக்கும். 

மணல் திட்டின் மீதும்; சிறிய வளைவுகள் மீது அமைக்கப்பட்டு இருக்கும் சாலை ஏதண்டம் என அழைக்கப் படுகிறது. ஏதண்டத்தின் வளைவுகள் பெரிதாகும் போது அது பாலம் எனப்படுகிறது.

பகுப்பு:போக்குவரத்து
பகுப்பு:பாலங்கள்
ஏதண்டம்

**ஏதண்டம்** (viaduct) சிறிய பாவுநீளங்கள் சிலவற்றைக் கொண்டுள்ள ஒரு பாலம் ஆகும். ரோம தொட்டிப் பாலங்களைப் போலவே பண்டைய ஏதண்டங்களும் வளைவுகளைக் கொண்டு ஆக்கப்பட்டிருந்தன. ஏதண்டங்கள் தரை, நீர் அல்லது இவையிரண்டையுமே பாவும் வகையில் அமைக்கப்படலாம்.

தொடருந்து மையங்களாக விளங்கும் நகரங்களில் ஏதண்டங்கள் கூடுதலாக பயன்படுத்தப்படுகின்றன. தொடருந்து பாதைக்கும், நெடுஞ்சாலைகளும் சந்திக்கும் இடங்களில் வாகன நெரிசலைத் தவிர்க்கும் பொருட்டு ஏதண்டங்கள் பயன்படுத்தப்படுகின்றன. சில ஏதண்டங்கள் தொடருந்துப்பாதைகளை பள்ளத்தாக்குகளுக்கு குறுக்க்காக பாவுவதற்கு பயன்படுத்தப்படுகின்றன. விரைவு நெடுஞ்சாலைகளில் வெள்ளப்பெருக்கு அபாயமுள்ள சதுப்புநிலப் பகுதிகளைக் கடப்பதற்கும் ஏதண்டங்கள் பயன்படுத்தப்படுகின்றன.

## மேற்கோள்கள்

பகுப்பு:போக்குவரத்து
பகுப்பு:பாலங்கள்
தொட்டிப் பாலம்

right|250px|thumb| பிரான்சில் அமைந்துள்ள பண்டைய உரோம தொட்டிப்பாலம்
**தொட்டிப்பாலம்**, இரண்டு உயரமான இடங்களுக்கிடையே காணப்படும் பள்ளத்தாக்கை பாவும் வகையில் அமைக்கப்பட்ட வாய்க்கால் ஆகும். கட்டாயமாக நீரைக் கொண்டு செல்வதற்காக அமைக்கப்பட்ட பாலம் அல்லது ஏதண்டம் மட்டுமே தொட்டிப்பாலம் எனப்படும். கப்பல் போக்குவரத்துக்காகவும் சிலவேளைகளில் தொட்டிப் பாலம் அமைக்கப்படுகின்றது.

கன்னியாகுமரி மாவட்டத்தில் மாத்தூர் என்னும் மலைப்பகுதியில் 1971ஆம் ஆண்டு கட்டப்பட்ட தொட்டிப் பாலம் ஆசியாவிலேயே மிகப்பெரியதாகக் கருதப்படுகிறது மாத்தூர் தொட்டிப் பாலம்.

## வெளி இணைப்புகள்
* தொட்டிப் பாலம்
* உசிலம்பட்டி தொட்டிப் பாலம்

பகுப்பு:கட்டிட கட்டுமானவியல்
பகுப்பு:நீர்
ராசேந்திர குமார் பச்சோரி

**ராசேந்திர குமார் பச்சோரி** (*Rajendra Kumar Pachauri*, பிறப்பு: ஆகஸ்ட் 20, 1940) ஆற்றல் மற்றும் வள மூலங்களுக்கான நிறுவனத்தின் (TERI) தலைமை-நிர்வாகியாகவும், பருவநிலை மாறுதல்களுக்கான பன்னாட்டுக் குழுவின் (*IPCC*) தலைவராகவும் உள்ளார். மேலும் ஆற்றல் மற்றும் வளமூலங்களுக்கான நிறுவன டெரி பல்கலைக்கழகத்தின் வேந்தராகவும் உள்ளார்.

2007 ஆம் ஆண்டின் அமைதிக்கான நோபல் பரிசு, பச்சோரி தலைமை வகிக்கும் IPCC மற்றும் ஐக்கிய அமெரிக்காவின் முன்னாள் துணைத்தலைவரான அல் கோருக்கு இணைந்து வழங்கப்பட்டது.  சனவரி 2008ஆம் ஆண்டு பதும விபூசண் விருது பெற்றார்.

## விருதுகளும் பெருமைகளும்
* 2000 - ஆயிரவாண்டு முன்னோடி விருது – உலக புதுப்பிக்கவல்ல ஆற்றல் பிணையம். 
* 2006 - "Officier de La Legion d'Honneur", பிரெஞ்சு தூதரிடமிருந்து.
* 2006 - சவகர்லால் நேரு பிறந்த நூற்றாண்டு விருது.
* 20 டிசம்பர் 2007 - ஜப்பான், கியோத்தோவில் உள்ள Ritsumeikan பல்கலைக்கழகத்தின் கவுரவ டாக்டர் பட்டம்.
* 2007 - NDTV வழங்கிய உலகளாவிய இந்தியர் விருது.
* 2007 - அமைதிக்கான நோபல் பரிசு IPCC மற்றும் அல் கோர் ஆகியோருக்கு.
* 2008 - பத்ம விபூசண்.
* 26 மே 2008 - அமெரிக்காவிலுள்ள யேல் பல்கலைக்கழகத்தின் கவுரவ டாக்டர் பட்டம்.
* 6 சூன் 2008 - IIFA Global Leadership  Awar.
* 17 சூலை 2008 - கிழக்கு ஆங்லியா பல்கலைக்கழகத்தின் கவுரவ டாக்டர் பட்டம்.

## மேற்கோள்கள்

## வெளியிணைப்புகள்
* அலுவல்முறை இணையதளம்
* Dr பச்சோரியின் வலைப்பதிவு 
* வாழ்க்கைக் குறிப்பு 
* ஆற்றல் மற்றும் வளமூலங்களுக்கான நிறுவனம்
* ''UN scientist backs '350' target for CO<sub>2</sub> reduction'' Aug 25, 2009

பகுப்பு:இந்திய அறிவியலாளர்கள்
பகுப்பு:நோபல் பரிசு பெற்ற இந்தியர்கள்
பகுப்பு:1940 பிறப்புகள்
பகுப்பு:நோபல் அமைதிப் பரிசு பெற்றவர்கள்
பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:வாழும் மக்கள்
2009 வவுனியா நகரசபை தேர்தல்

**2009 வவுனியா நகரசபை தேர்தல்** 2009 ஆகஸ்டு 8 ஆம் நாள் நடத்தப்பட்டது. வவுனியா நகரசபைக்கு 11 பேரைத் தெரிவுச் செய்யும் வகையில் இத்தேர்தல் அமைந்தது. 2009 மே 18 ஆம் நாள் ஈழப்போர் முடிவடைந்ததாக இலங்கை அரசால் அறிவிக்கப்பட்ட பின்னர் நடைபெறும் முதலாவது உள்ளூராட்சி சபைகளுக்கான தேர்தல் இதுவாகும். அத்துடன் வட மாகாணத்தில் 11 ஆண்டுகளுக்குப் பின்னர் இடம்பெற்ற முதலாவது உள்ளூராட்சி சபைத் தேர்தலும் இதுவாகும். மொத்தமுள்ள 11 இடங்களில் தமிழீழ விடுதலைப் புலிகளை ஆதரித்து வந்த மிதவாதக் கட்சியான தமிழ் தேசியக் கூட்டமைப்பைச் சேர்ந்த இலங்கைத் தமிழரசுக் கட்சி 5 இடங்களைப் பெற்று வெற்றி பெற்றது. 52 விழுக்காடு வாக்காளர்கள் இத்தேர்தலில் வாக்களித்தார்கள். வவுனியா நகரசபைக்கு கடைசியாக 1994, மார்ச் 1 ஆம் நாள் தேர்தல் நடைபெற்றது குறிப்பிடத்தக்கது.

## வேட்புமனுத் தாக்கல்
இதற்கான வேட்பு மனு தாக்கல் ஜூன் 18 தொடக்கம் ஜூன் 25 ஆம் நாள் பகல் 12.00 மணி வரை வேட்பு மணுக்கள் ஏற்கப்பட்டன. இக்கால எல்லையில்

#ஐக்கிய மக்கள் சுதந்திர முன்னணி,
#ஐக்கிய தேசியக் கட்சி,
#இலங்கை தமிழரசுக் கட்சி,
#தமிழ் ஜனநாயக தேசியக் கூட்டமைப்பு,
#இலங்கை முஸ்லிம் காங்கிரஸ்,
#தமிழர் விடுதலைக் கூட்டணி
#சுயேட்சைக் குழு 1 
#சுயேட்சைக் குழு 2
#சுயேட்சைக் குழு 3
ஆகிய குழுக்கள் வேட்பு மனுக்களை தாக்கல் செய்தன். ஆனால் தமிழர் விடுதலைக் கூட்டணி  தாக்கல் செய்தல் வேட்பு மனுக்கள் தேர்தல் தெரிவு அதிகாரியால் செல்லுபடியற்றதாக அறிவிக்கப்பட்டது.

மொத்தம் 135 பேர் 11 இடங்களுக்காகப் போட்டியிட்டனர்.

## முடிவுகள்

இலங்கைத் தமிழரசுக் கட்சி 5 இடங்களைக் கைப்பற்றி முதலாவது இடத்தில் இடம்பெற்றது.

## இவற்றையும் பார்க்க
* வவுனியா நகரசபை
* 2009 யாழ்ப்பாண மாநகரசபை தேர்தல்

## மேற்கோள்கள்

பகுப்பு:வவுனியா
இலங்கை
பகுப்பு:இலங்கை உள்ளூராட்சி சபைத் தேர்தல்கள்
திராவிடக் கட்சிகள்

**திராவிடக் கட்சிகள்** தமிழகத்தின் முக்கிய கட்சிகளின் அரசியல் குடும்பமாக கருதப்படுகின்றது. இக்கட்சிகள் பெரும்பாலும் பெரியாரின் திராவிட சுயமரியாதை இயக்கத்தின் வழியில் பிறந்தவை. சாதி வேற்றுமையை கலைப்பதற்காக அமைக்கப்பட்ட இக்கழகங்களும் கட்சிகளும் பின்னர் ஆரிய ஆதிக்கத்தை எதிர்த்து போராடும் கட்சிகளாக வளர்ந்தன.

## திராவிட கட்சிகளின் தேர்தல் சின்னம்
*திமுக - உதயசூரியன்
*அதிமுக - இரட்டை இலை
*மதிமுக - பம்பரம்
*தேமுதிக - முரசு

## மேற்கோள்கள்

பகுப்பு:திராவிட இயக்கம்
உரோமான்சா

**உரோமான்சா** என்னும் சொல், பல நூற்றாண்டு பழமைப்பெற்றது. இது, எசுப்பானியாவில் பாடப்பட்ட சில பாடலகை குறிக்க பயன்படுத்தப்பட்டது. பின்பு, இது வெறும் பாடல்களை மட்டுமின்றி, இசைக் கருவிகளையும் குறிக்க பயன்படுத்தப்பட்டது.

## மேற்கோள்கள்

பகுப்பு:பாடல் வகைகள்
பகுப்பு:இசை வகைகள்
பகுப்பு:மேற்கத்திய செம்மிசை வகைகள்
லோர்ட் ஹாவ் தீவு

**லோர்ட் ஹாவ் தீவு** (*Lord Howe Island*, () என்பது ஆஸ்திரேலியாவின் பெருநிலப்பரப்பில் இருந்து 600 கி.மீ. (370 மைல்) கிழக்கே பசிபிக் பெருங்கடல் பகுதியில் அமைந்துள்ள சிறிய தீவு. லோர்ட் ஹாவ் தீவுகளின் கூட்டத்தில் 20 கி.மீ. தென்கிழக்கே உள்ள போல் பிரமிட் உம் அடங்கும். இத்தீவுக் கூட்டம் லோர்ட் ஹாவ் தீவுச் சபையினால் நிர்வகிக்கப்படுகிறது. இவ்வமைப்பானது நியூ சவுத் வேல்ஸ் மாநிலத்தின் 175 உள்ளக அமைப்புகளில் ஒன்றாகும். இது ஆஸ்திரேலியாவின் உள்ளூராட்சிப் பகுதிகளுள் அடங்காது. எனவே இது "இணைக்கப்படாத பகுதி" (*unincorporated area*) என அழைக்கப்படுகிறது. இத்தீவுச் சபையினால் தன்னாட்சி முறையில் ஆளப்படுகிறது. லோர்ட் ஹாவ் தீவு அதன் தனித்தன்மையான அழகிற்காகவும், இங்குள்ள பல்லின உயிரினங்களுக்காகவும், இத்தீவு உலகப் பாரம்பரியக் களமாக 1982 ஆம் ஆண்டில் அறிவிக்கப்பட்டது.

இத்தீவின் பொதுவான நேர வலயம் UTC+10:30. கோடை நேர பகலொளி சேமிப்புக் காலத்தில் அரை மணி நேரம் முன் தள்ளப்படும் (ஒருங்கிணைந்த அனைத்துலக நேரம்+11).

## வரலாறு
லோர்ட் ஹாவ் தீவு 1788, பெப்ரவரி 17 ஆம் நாள் லெப். ஹென்றி லிட்ஜ்பேர்ட் போல் என்பவர் தலைமையிலான "எச்எம்எஸ் சப்ளை" என்ற கப்பல் மாலுமிகளினால் கண்டுபிடிக்கப்பட்டது. இவர் அந்நேரம் பொட்டனி விரிகுடாவில் இருந்து நோர்போக் தீவுக்கு குற்றவாளிகளை ஏற்றிக் கொண்டு அங்கு குடியேற்றத் திட்டத்தை ஆரம்பிக்கச் செல்லும் வழியில் இத்தீவைக் கண்டுபிடித்தார். திரும்பி வரும் வழியில் 1788 மார்ச் 13 ஆம் நாளில் தனது சிறு குழுவொன்றை அத்தீவுக்கு அனுப்பினார். மனிதவாழ்வற்ற தீவாக அது அப்போது இருந்தது. அத்துடன் தெற்கு பசிபிக்கின் பொலினீசிய மக்கள் எவரினதும் காலடி பட்டிருக்கவில்லை. இப்பகுதியில் உள்ள லிட்ஜ்பேர்ட் மலை, போல் பிரமிட் ஆகியன இவரது நினைவுப் பெயர்களாகும். இத்தீவின் பெயர் முடியரசின் முதலாவது பிரதிநிதி (1st Earl) ரிச்சார்ட் ஹாவ் என்பாரின் நினைவாகச் சூட்டப்பட்டது.

## குறிப்புகள்

## வெளி இணைப்புகள்
*Lord Howe Island Tourism Association web site (Regarded by local residents as the "Official" home page)
*World heritage listing for Lord Howe Island

பகுப்பு:ஆஸ்திரேலியத் தீவுகள்
பகுப்பு:ஆத்திரேலியாவின் உலக பாரம்பரியக் களங்கள்
இடைக்கட்டு

**இடைக்கட்டு** என்பது தமிழ்நாட்டில், அரியலூர் மாவட்டம் உடையார்பாளையம் வட்டத்தில் உள்ள ஒரு சிற்றூர் ஆகும்.

## இவ்வூருக்குச் செல்லும் வழி
இந்த ஊரைச் ஜெயங்கொண்டம் பேருந்து நிலையத்திற்கு வந்து செல்லும் கோகுல், விநாயகா என்னும் சிற்றுந்தில் ஏறி அடையலாம். அல்லது திருச்சிராப்பள்ளி-சிதம்பரம் நெடுஞ்சாலையில் உள்ள குருகாவலப்பர்கோயில் என்னும் ஊரின் பேருந்து நிறுத்தத்தில் இறங்கி இரண்டு கல் தொலைவு நடந்து அடையலாம். கங்கைகொண்ட சோழபுரத்திற்குத் தென்மேற்கில் இந்த ஊர் உள்ளது.

## மக்கள் தொகையும் வாழ்க்கையும்
நூறு குடும்பங்கள் இந்த ஊரில் இருக்கும்.தொடக்கப்பள்ளி,பால் உற்பத்தியாளர் கூட்டுறவுச் சங்கம் உண்டு.தொடக்க வேளாண்மைக் கூட்டுறவு வங்கியும் உண்டு.காளியம்மன்கோயில்,திரௌபதை அம்மன் கோயில், ஐயனார்கோயில், பிடாரியம்மன் கோயில்,வீரனார்கோயில் உள்ளன. வன்னியர்,பிள்ளைமார்,தாழ்த்தப்பட்ட இன மக்கள் வாழ்கின்றனர்.பொன்னேரியால் வேளாண்மை நடைபெறுகிறது.இந்த ஊரில் பிறந்தவர்கள் பலர் நல்ல கல்வியறிவு பெற்று அரசுப் பணிகளில் உள்ளனர். பலர் வெளிநாடு சென்று பணியில் உள்ளனர். அமைதியான ஊர் என்பதால் வெளியூர் மக்கள் பலர் வந்து தங்கி இந்த ஊரின் அமைப்பை மாற்றியுள்ளனர்.

இந்த ஊரில் உள்ள திரௌபதை அம்மன் கோயிலில் பாரதக்கதை சிறப்பாக பாடப்படுவது உண்டு.தீமிதி,நாடகம் என மக்களின் பொழுதுபோக்கு இருந்தது. காமன் கோயில் திருவிழாவும் நடைபெறும்.

## புகழ்பெற்றவர்கள்
*
பகுப்பு:அரியலூர் மாவட்டத்திலுள்ள கிராமங்கள்